Dinamik bendalir

Dalam fizik dan kejuruteraan, Dinamik bendalir  ialah satu subbidang mekanik bendalir yang menggambarkan aliran bendalir (cecair dan gas).  Ia mempunyai beberapa subbidang di bawahnya yang tersendiri termasuk aerodinamik (kajian pergerakan udara dan gas lain) dan hidrodinamik (kajian pergerakan cecair).  Dinamik bendalir dipakaikan dalam pelbagai bidang, termasuk pengiraan daya (fizik) dan momen dalam pesawat, menentukan kadar aliran jisim petroleum melalui saluran paip, ramalan cuaca, memahami nebula di ruang antara najam dan pemodelan letupan senjata pelakuran.

Dinamik ini menawarkan struktur sistematik didasari displin praktikal yang menerima hukum-hukum empirikal dan empirikal separa yang berasal daripada pengukuran aliran dan digunakan untuk meyelesaikan masalah praktikal. Penyelesaian kepada suatu masalah dinamik bendalir biasanya melibatkan perkiraan pelbagai sifat bendalir seperti halaju alir, tekanan, ketumpatan, dan suhu, sebagai fungsi ruang dan masa.

Dinamik ini berprinsip kepada hukum keabadian - terutamanya hukum keabadian jisim,  keabadian momentum linear (juga dikenali sebagai hukum Newton kedua), dan hukum keabadian tenaga (dikenali sebagai hukum termodinamik pertama).  Hukum-hukum yang disebut ini adalah berdasarkan mekanik klasik serta diolah dalam mekanik kuantum dan kerelatifan am.  Prinsip-prinsip di atas diungkapkan menggunakan teorem pengangkutan Reynolds.

Pautan luar 
 eFluids, mengandungi beberapa galeri mengenai pergerakan bendalir
 Laman National Committee for Fluid Mechanics Films mengandungi filem mengenai subjek-subjek tertentu dalam dinamik bendalir (dalam format RealMedia)

 Aerodinamik
 Kejuruteraan kimia
 Mekanik keselanjaran
 Dinamik bendalir
 Mekanik bendalir